Ida Marcussen

Ida Marcussen (født 1. november 1987 i Kristiansand) er en norsk tidligereHun skulle bli Norges nye verdensstjerne – nå legger hun opp www.nrk.no Publisert 2. august 2019  friidrettsutøver, og norsk rekordholder i syvkamp. Den norske rekorden satte hun da hun ble nummer 11 under VM 2007 i Osaka.

 Karriere 
Marcussen konkurrerte i starten av karrieren for Kristiansand IF, og senere for Idrettsklubben Våg, et allianseidrettslag fra Vågsbygd ved Kristiansand. Marcussen ble under størsteparten av karrieren trent av Lukas Udelhoven. I 2012 ønsket Norges Friidrettsforbund at Marcussen skulle bytte trener, men Marcussen holdt fast ved Udelhoven. Dette førte til et langvarig motsetningsforhold mellom Marcussen og Udelhoven på den ene siden, og Friidrettsforbundet på den andre. Udelhoven forble Marcussens trener frem til hun la opp i 2019. 

 2005 
I 2005 vant hun NM-sølv i lengde og NM-bronse i kulestøt. Hun deltok også på 100 meter, der hun kom på åttendeplass,Hego.no – 100 m kvinner, finale , besøkt 5. september 2011. og tresteg, der hun kom på sjetteplass.Hego.no – Tresteg Kvinner, Finale , besøkt 5. september 2011.

Internasjonalt deltok hun i Junior-VM i friidrett 2005 i Kaunas, der hun kom på sjetteplass i sjukamp. 

 2006 – jr.-VM-sølv 
I 2006 vant hun Nordisk Mesterskap i Moss (U20), og satte samtidig ny norsk juniorrekord i sjukamp med 5538 poeng. Etter dette forbedret hun juniorrekorden flere ganger. Den gjeldende rekorden (per august 2006) er på 6020 poeng, og ble satt under junior-VM 2006 i Beijing, der hun vant VM-sølv. Samme år tok hun NM-sølv i lengde samt NM-bronse i kulestøt.

 2007 – norsk rekord 
Under VM i 2007 i Osaka oppnådde hun 6226 poeng, som var ny norsk rekord i mangekamp. I denne serien satte hun personlige rekorder i lengdehopp og spydkast, samt tangerte sitt bestehopp i høyde. Blant de seks første øvelsene presterte hun fem personlige årsbeste. Resultatene var som følger: 14,16 (100 m hekk), 1,68 (høyde), 13,00 (kule), 24,59 (200 m), 6,47 (lengde), 51,02 (spyd) og 2.13,69 (800 m)

I 2007 tok Marcussen også NM-sølv i lengde, NM-sølv i spyd samt NM-bronse i kulestøt.

Under U23-EM i 2007 ble Marcussen nummer 8, etter en sterk serie andre dag, der hun avanserte fra 14.- til 8.-plass.

 2008 
Marcussen startet innendørssesongen med en imponerende serie i 5-kamp i Frankfurt am Main 26. og 27. januar. Resultatene ble 8,91 (60 m hekk), 1,69 m (høyde), 11,84 m (kule), 6,21 m (lengde) og 2.16,13 (800 m). Dette gav poengsummen 4214 poeng, ny personlig beste med 200 poeng og ny norsk rekord. Hun slo Anne Brit Skjævelands rekord fra 1991. I NM i friidrett 2008 fikk hun gull i kulestøt, og sølv i lengde, bak Margrethe Renstrøm fra Tjalve.

Marcussen konkurrerte i sommer-OL 2008 i Beijing med mål om 6.400 poeng, men endte på 22.-plass i OL-sjukampen med 6015 poeng.

 2009 
I juli 2009 deltok hun i U23-VM i friidrett 2009 i Kaunas. Der endte hun på syvendeplass med 5882 poeng. Aiga Grabuste vant gullet, med 6396 poeng, som var ny nasjonal rekord.European Athletics – 7th European Athletics U23 Championships, besøkt5. september 2011.

I NM i friidrett 2009 i månedsskiftet juli/august fikk hun ingen medaljer. Hun ble slått ut i forsøksheatet på 200 meter, kom på femteplass i høyde, og fjerdeplass i lengde.Fædrelandsvennen - Ida Marcussen har fått klarsignal for å delta i VM, besøkt 5. september 2011.Andro.no - KS Lengde, Finale, besøkt 5. september 2011.

I august deltok hun i VM i friidrett 2009 i Berlin. Etter første dag lå hun på tredje sist, etter blant annet 14,51 på 110 meter hekk og 12,71 i kulestøt.Arbeidets Rett – Åpnet langt under pari, besøkt 5. september 2011. Søndag gikk enda verre. Lengde var dagens første øvelse, og her hoppet hun tre døde hopp, og var med det ute av konkurransen.NRK.no – Ida Marcussen skuffet stort, besøkt 5. september 2011.

 2010 
I EM i friidrett 2010 i Barcelona deltok hun i sjukamp. Etter blant annet niendeplass i spyd, syvendeplass i lengde og fjerdeplass på 800 meter endte hun på 14.-plass sammenlagt med 6.029 poeng. Britiske Jessica Ennis vant gull med 6.823 poeng.

Hun vant to gull i NM i friidrett 2010 i august, i lengde og spyd. I tillegg fikk hun sølv i kulestøt, bak Kristin Sundsteigen. Hun var også påmeldt 200 meter, men valgte å stå over denne øvelsen for å prioritere lengdehopp samme dag.Fædrelandsvennen – Marcussen droppet 200m, besøkt 5. september 2011. I høyde kom hun på femteplass, med 1,70.Fædrelandsvennen – Ida tok NM-gull, besøkt 5. september 2011.

 2011 
I mars deltok hun i femkamp under EM i friidrett innendørs 2011 i Paris. Hennes beste enkeltplassering var fjerdeplass på 800 meter, der hun satte ny personlig rekord på 2.12,93. Sammenlagt kom hun på ellevteplass med 4.283 poeng, ny norsk rekord.

I NM i friidrett 2011 i august fikk hun tre medaljer; gull i lengde, sølv i kule og bronse i spydkast.

I VM i friidrett 2011 åpnet og avsluttet hun mangekampen med personlige rekorder på 100 meter hekk (13,96) og 800 meter (2.11,01). I de tekniske øvelsene nådde hun ikke sitt beste og sluttet på poengsummen 5911, godt under hennes egen norske rekord på 6226 poeng.NRK (31. august 2011): – Marcussen treng nye impulsar, hentet 4. september 2011 Hun ble dermed nummer 20 av de 28 deltakerne.daegu2011.iaaf.org: Heptathlon - Women  , hentet 4. september 2011

 2012 
I EM i friidrett 2012 i Helsingfors greide hun 6073 poeng, hennes beste poengsum siden 2008, og endte på niendeplass. Hennes beste enkeltplassering var fjerdeplass på 800 meter med tiden 2.12,36.

 2013-2019 
I 2013 hadde hun et godt resultat med 6140 poeng under Mehrkampf-Meeting i Ratingen, Tyskland, men klarte ikke å nå opp under VM i Moskva med en 18. plass. Årene etter var preget av gradvis dårligere resultater. I 2018/19 byttet hun til tresteg, men nådde ikke toppnivå. Karrieren ble avsluttet i 2019.  

 NM-medaljer 
Marcussen vant sitt første NM-gull da hun vant kulestøt i 2008. Hun har tre NM-gull i lengde (2010, 2011, 2013). Hun har ingen medaljer fra mangekamp-NM.friidrett.no: NM 7-kamp.

Plassering Øvelse ÅrGull  Lengde  2010, 2011, 2013Gull  Kule  2008Gull  Spyd  2010Sølv  Lengde  2005, 2006, 2007, 2008, 2017Sølv  Kule  2010, 2011, 2014Sølv  Spyd  2007Bronse  Lengde  2014Bronse  Tresteg  2017Bronse  Kule  2005, 2006, 2007, 2013Bronse  Spyd  2011

 Personlige rekorder 
 Øvelse  Resultat  Dato  Sted  Alle tider Norge 100 meter  12,15 sek  19. august 2005  Fana, Bergen  # 66 200 meter  24,57 sek  22. juli 2006  Fana, Bergen  # 49 800 meter  2.09,74 min  16. juni 2013  Ratingen, Tyskland  # 90 100 m hekk  13,96 sek  29. august 2011  Daegu, Sør-Korea  # 22  Høyde  1,75 m  14. juli 2010  Font Romeu, Frankrike  # 41  Lengde  6,47 m  26. august 2007  Osaka, Japan  # 4  Tresteg  11,90 m  19. august 2005  Fana, Bergen  # 48  Kule  13,96 m  31. mai 2008  Götzis, Østerrike  # 24  Spyd  52,95 m  1. juni 2008  Götzis, Østerrike  # 4  Sjukamp  6226 poeng  25. & 26. august 2007  Osaka, Japan  # 1 
 Oppdatert per 12. august 2013.

 Se også 
 Norske rekorder i friidrett

 Referanser   
friidrett.no: NM Kule kvinner. 
friidrett.no: NM Spyd kvinner. 
friidrett.no: NM Lengde kvinner. 
friidrett.no: NM Tresteg kvinner. 

 Eksterne lenker 




Kategori:Norske mangekjempere
Kategori:Norske lengdehoppere
Kategori:Deltakere for Norge under Sommer-OL 2008
Kategori:Friidrettsutøvere under Sommer-OL 2008
Kategori:Deltakere for Norge under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Norge under VM i friidrett 2015
Kategori:Norgesmestere i friidrett
Kategori:Personer fra Kristiansand kommune
Kategori:Deltakere for Norge under VM i friidrett 2013
Kategori:Deltakere for Norge under VM i friidrett 2011
Kategori:Deltakere for Norge under VM i friidrett 2009
Kategori:Deltakere for Norge under VM i friidrett 2007
Kategori:Universiade-sølvmedaljevinnere for Norge